Tots els bufadors de la neteja ja són elèctrics
2016-11-28 11:51 - 2017-11-28 11:51
L’empresa SERSA, per encàrrec de l’Ajuntament de la Llagosta, només fa servir ja bufadors elèctrics en la neteja dels carrers de la nostra localitat. El Consistori atén així la petició de la ciutadania, que s’havia queixat del soroll que provocaquen els aparells de benzina que s’utilitzaven fins ara. La compra de les noves màquines, de darrera generació, no ha suposat cap cost per a les arques municipals, ja que forma part del capítol de millores contemplat en el contracte firmat en el seu dia entre el Consistori i la firma SERSA. Els nous bufadors elèctrics són més potents i tenen fins a sis hores d’autonomia. Ara mateix, només la Brigada de Jardineria compta amb un bufador de benzina, que es fa servir en moments puntuals.
